procesaur/Wiki.mk huggingface dataset:
Московски државен универзитет „Ломоносов“

Московски државен универзитет „М. В. Ломоносов“ (руски: ''Московский государственный университет имени М. В. Ломоносова'') — најголемиот и најстариот универзитет во Москва, Русија. Универзитетот бил основан во 1755 година. Според податоците од 2004 година, универзитетот има 4.000 вработени, а на истиот студираат околу 31.000 студенти и со околу 7.000 постдипломци. Моментален ректор на универзитетот е професорот по математика Виктор Антонович Садовничи.
1 Историја
Универзитетот бил основан по иницијатива на Иван Иванович Шувалов и Михаил Василевич Ломоносов, по наредба на руската царица Елисавета на 25 јануари 1755 година. Првите предавања биле одржани на 27 април. Денот 27 јануари се прославува како ден на студентите во Русија.
Во почетокот, објектот бил изграден на Црвениот плоштад. Универзитетот бил префрлен на денешното место во времето на Екатерина Велика, а објектот бил изработен во неокласичен стил. Во текот на XVIII век универзитетот бил поделен на три дела; филозофија, медицина и право. Со текот на годините, универзитетот постојано се проширувал.
Во 1905 година во универзитетот била основана социјал-демократска организација, која позивала за свалување на императорот од престолот, Но, царската влада започнала постепено да го затвора универзитетот. Во 1911 година, во знак на протест поради малтретирање, 130 научници и професори масовно дале оставка. По ова, голем број на студенти биле испадени од следење на наставата. По Октомвриската револуција во 1917 година, универзитетот бил отворен за целиот народ, односно не само за аристократските семејства и деца, туку и за селските.
Во 1940 година името на универзитетот било променето во чест на неговиот основач Михаил Василевич Ломоносов. Во текот на 1991 година биле основани уште девет отсека. Веќе во 1992 година универзитетот започнал да се финансира директно од буџетот на земјата.
2 Објект
Објектот во кој се наоѓа денеска универзитетот бил изграден во периодот од 1949 до 1953 година. Комплексот, кој опфаќа 42 хектари претставува градба од триесет спратови. Вкупната висина на главната зграда изнесува 240 метри.
Универзитетот располага со 210 кабинети, 163 различни училници, 250 лаборатории, 4 астрономски опсерватории, библиотека, музеј, студентски дом, студентски клубови и игралишта.
3 Факултети
Според податоци од 2005 година, универзитетот има 29 факултети и 15 истражувачки центри.
* Факултет за механика и математика
* Факултет за компијутерска математика и кибернетика
* Физички факултет
* Хемиски факултет
* Факултет за наука на материјалите
* Биолошки факултет
* Факултет за фундаментална медицина
* Факултет за теренски науки
* Геолошки факултет
* Географски факултет
* Историски факултет
* Филолошки факултет
* Факултет за странски јазици
* Философски факултет
* Социолошки факултет
* Економски факултет
* Правен факултет
* Факултет за новинарство
* Факултет за психологија
* Институт за африкански и азиски студии
* Факултет за јавна администрација
* Факултет за уметности
* Факултет за биоинжинерство и биоинформатика
* Московска школа за економија
* Факултет за образование
* Биолошка станица ”Бело море”
Белеј

Белеј (фр. ''Belœil'') е населено место и општина во валонската покраина Ено, Белгија. Сместена е околу 10 км јужно од Ат. На 1 јануари 2006 општината броела 13.347 жители. Зафаќа вкупна површина од 61,55 км<sup>2</sup>, со густина на населеност од 217 жители на км<sup>2</sup>.
Општината го носи името на Белејскиот замок, некогашен дом на кнезот Шарл-Жозеф де Лињ, офицер, писател и дописник на Жан-Жак Русо и Волтер.
1 Познати жители
Освен разните членови на семејството Лињевци што живееле во замокот, еве некои други познати личности од општината:
* Емили Декен, глумица
* Пјер Декамп, политичар
* Барон Емпен, претприемач и египтолог
Белејски замок

Белејскиот замок (фр. ''Château de Belœil'') е замок (шато) во местото Белеј во покраината Ено, Белгија. Ова бил домот на кнезовите од семејството Лињевци уште од XIV век. Замокот стои среде величествена барокна градина изработена во 1664 г. Посетители се примаат на пролет и лето.
1 Историја
Во 1394 г. Белеј им припаднал на Лињевците, и во почетокот на од XV век локалниот замок бил избран за нивна резиденција. Стариот замок бил утврдено правоаголно здание обиколено со шанец и имал четири кули на аглите. Овој основен облик е зачуван до денес, со тоа што фасадите и внатрешноста претрпеле големи промени во текот на наредните векови.
Во XVII и XVIII век утврдениот замок бил пренаменет во луксузен велепоседнички дом (шато) по примерот на француските благородници.
Во 1664 г. се започнати градините, со великолепен парк, прави дрвореди, геометриски езерца и импозантни глетки. Карактеристичната градина од типот „боскет“ - надворешни простори оградени со висока жива ограда е зачувана до денес, и покрај темелнните промени на вкусовите во текот на XVIII и XIX век кога биле во мода англиските пејзажни градини. Во непосредна близина на замокот стои „рушевина“, изградена по барање на прочуениот кнез Шарл-Жозеф де Лињ.
Одаите се раскошно наместени со разна покуќнина и семејни збирки од уметнички дела. За време на новогодишната прослава во 1900 г. замокот се запалил и изгорел до темел. За среќа, спасувачите успеале да ја изнесат речиси сета покуќнина, библиотеката со 20.000 ретки книги и уметнички дела. Во текот на следните години замокот бил одново изграден од францускиот архитект Ернест Сансон, а ентериерите богато украсени со најубавите дела од уметничката збирка на Лињевците.
2 Галерија
Спаска кула

Спаска кула или Кулата на Спасителот (руски: ''Спасская башня'') е главната кула на Московскиот кремљ, која се наоѓа на Црвениот плоштад во Москва, Русија. Оваа кула е највисоката кула на московскиот плоштад.
Кулата има еден влез, и е на пет спратови. Кулата била изградена во 1491 година од страна на италијанскиот архитект Пјетро Антонио Солари од Милано . Во текот на 19 век, кулата служела и како часовник. Во истиот век местото станало многу популарно во градот. Во 1935 година, на нејзиниот врз наместо двоглавиот орел бил поставен советската црвена ѕвезда. Висината на кулата е 80 метри, заедно со црвената ѕвезда која се наоѓа на врвот.
Црква „Св. Илија“ - Брезно

Свети Илија претставува главна и единствена манастирска црква на истоимениот манастир во тетовското село Брезно. Црквата е стара неколку векови. За време на воениот конфликт од 2001 година на црквата биле забележани поголеми оштетувања.
1 Наводи
наводи
Демографија на Зимбабве

Според последниот попис одржан во 2008 година, населението на Зимбабве изнесува 11.350.111 луѓе.
1 Број на население
Година, Население, Раст
2010, 2,28%
2009, 0,38%
2008, -7,81%
2007, 0,61%
2006, -4,00%
2005, 0,59%
2004, 0,76%
2003, Н/П
2000, Н/П
2 Старосна структура
Година, ''0–14 years:(мажи)'', ''0–14 years:(мажи)'', ''0–14 years:(% вкупно)'', ''15–64 years(мажи):'', ''15–64 years(мажи):'', ''15–64 years(% вкупно):'', ''65 years & over(мажи):'', ''65 years & over(мажи):'', ''65 years & over(% вкупно):''
2010, %, %, %
2009, %, %, %
2008, %, %, %
2007, %, %, %
2006, %, %, %
2005, %, %, %
2004, %, %, %
3 Етнички состав
Најголем дел од населението на земјата, своите корени ги има од племето банту (98%), 71% од кој и припаѓа на народноста Шона, а 16% на народноста Ндебеле.
Во минатото во земјата живеело и мал број на бело население, кое кон средината на XX век било 5% од целото население на Зимбабве. По прогласувањето на независноста на земјата, процентот на белото население значително се намалил. Денеска, тој процент изнесува 1%. Ова можеби се должи на дискриминаторската политика која ги води земјата кон белото население.
Според податоците од 2005 година, составот населението е следниов:
* 98,8% - Црнци
* 1% Белци
* други
4 Јазик
Службен јазик на Зимбабве е англискиот. Покрај него, голем дел до населението зборува шона и северен ндебеле.
Вексилолошка терминологија

Вексилолошката терминологија вклучува поими со кои се објаснува дизајнот и описот на едно знаме. Голем дел од вексилолошките поими се проследени и со графички симбол што го олеснува описот на дизајнот.
1 Делови на знамето
Едно знаме може да ги има следните делови:
* амблем - приказ на одреден грб или останат хералдички симбол
* позадина - основната боја на знамето на која се наредени останатите елементи
* прицврстен дел - двата кантона кои се наоѓаат до јарболот, односно половина знаме
* слободен дел - двата кантона кои се наоѓаат од спротива на јарболот, односно половина знаме
* кантон - која била четвртина од знамето, но сепак најчесто за кантон се смета горниот лев кантон.
* беџ - кој било хералдички симбол прикажан на знамето
* гранична лента - тесни ленти кои се наоѓаат помеѓу две големи ленти за да се означи разграничување.
* долен и горен раб - рабовите на знамето
* агли - четирите агли на знамето
2 Симболи
Некои држави имаат едно национално знаме кое се користи во неколку контексти, за разлика од останатите држави кои имаат неколки знамиња за различни контексти. Честопати, пловното знаме и знамето од истиот контекст се со ист дизајн, како што е случај со Република Македонија. Постојат шест основни контексти кои со комбинирање се добиваат повеќе. Комбинирањето е во зависност од намената на знамето. Шесте основни контексти се:
* граѓанско знаме – се вее од страна на народот
* државно знаме – се вее од страна од владините институции
* воено знаме – се вее од воените институции
* пловно знаме – се вее на приватни објекти, како на пример приватни бродови
* управно пловно знаме – се вее на владини објекти, како на пример владини бродови
* морнаричко знаме – се вее на воени бродови
3 Останати симболи
Постојат и останати симболи кои појаснуваат како знамето изгледа, како што е дизајнот, истакнувањето и слично. Симболите за општа уботреба се:
* Нормална или ''де јуре'' верзија на знамето или предна страна
* Дизајн предложен во минатото, но не се користел официјално
* Дизајнот е реконструкција заснован на минат опис
* Задна страна на знаме
* Дизајнот е прифатлива верзија на знамето
* Алтернативна верзија на знамето
*''Де факто'' верзија на знамето
* Знамето има различен дизајн на предната и задната страна на знамето
* Предната страна е замислена да биде исправена каде јарболот е на десна страна на набљудувачот
* Дизајнот е официјално одобрен да претставува нација
* Дизајн кој се користел во минатото, но денес е напуштен (овој симбол не е во сетот на Смит)
* Задната страна е копија од предната
* Задната страна е во согласност со предната страна
* Информација за задната страна не е достапна
* Знамето може да биде поставено вертикално на нормален јарбол, а потоа да се сврти јарболот за 90 степени
* Знамето може да биде поставено вертикално со претходно ротирање на дизајнот
* Методот за вертикално поставување на знамето не е познат
* Дизајнот нема елемент кој можe да се ротира
* Знамето може да се постави само вертикално
4 Поврзано
*Знаме
*Вексилологија
Хинденбургова катастрофа

Хинденбурговата катастрофа е експлозија на цепелинот „Хинденбург“, најголемиот крут авион што воопшто бил конструиран. Во пловидба бил пуштен во 1936 година во Германија, одбележувајќи го почетокот на првите комерцијални летови преку Северниот Атлантик; имал 10 успешни рути. На 6 мај 1937 година, додека се спуштал во Лејкхерст, Њу Џерси, САД, се запалил водородниот гас, уништувајќи го авионот и убивајќи 36 од вкупно 97 патници. Од катастрофата има филмска снимка и фонографски дискови. Поради инцидентот престана употребата на крути авиони за комерцијален транспорт.
1 Наводи
ru:Гинденбург (дирижабль)#Крушение «Гинденбурга»
Марио Варгас Љоса

Марио Варгас Љоса (|Mario Vargas Llosa; - ) — перуански писател, политичар, новинар и есеист. Љоса е еден од водечките романописци и есеисти од Латинска Америка, како и еден од водечките автори од својата генерација и од авторите на „латиноамериканскиот процут“. Во 2010 ја доби Нобеловата награда за литература „за неговата картографија на структурите на моќта и острото отсликување на отпорот, револтот и поразот на поединецот.“
1 Животопис
Еден син на Љоса се вика Алваро.
2 Творештво
Варгас Љоса се прославил во 1960-те со романите „Градот и кучињата“ (''La ciudad y los perros'', 1963), „Зелената куќа“ (''La casa verde'', 1965) и „Разговор во катедралата“ (''Conversación en la catedral'', 1969).
Пуми

Пуми (лат''Puma'') се род на цицачи од семејството ''Felidae''. Овој род се состои од два ќиви и два изумрени видови. Претходно ''Puma yagouaroundi'' застана во посебен род, ''Herpailurus'', но молекуларно-генетски истражувања покажаа тесна врска помеѓу овие два вида, и модерен систематика да ги вклучат во едно семејство. Друг резултат на ДНК студии е дека на најблиските роднини на модерната пум е гепард. Современите типи на родот пум живеат во Северна и Јужна Америка и имаат монотоно боја. ''Puma pardoides'' живеел во Евроазија и Африка.
1 Типови
*''†Puma pardoides'' (Owen, 1846)
*''Puma concolor'' (Linnaeus, 1771)
*''Puma yagouaroundi'' (Geoffroy, 180)
Кире Костов

Кире Костов (, - , ) — познат македонски композитор, инструменталист и диригент.
1 Животопис
Костов е роден 1949 година во Битола. Средно музичко училиште завршил во Битола. Уште во тој период активно учествувал во културно-забавното живеење на Битола. Натамошното школување го продолжил на Музичката академија во Белград, а потоа и на Факултетот за музичка уметност во Скопје. Во периодот од 1970 до 1988 година бил прв трубач и солист на Танцовиот оркестар на тогашната Радиотелевизија Скопје, а од 1988 година до денес (2010) и негов диригент. Како единствен претставник на тогашна Југославија, учествувал во Бигбендот на Европската радиодифузија, кој бил составен од по еден инструменталист од секоја земја од Европа.
2 Творештво
Автор е на околу педесетина композиции во оркестарска изведба од областа на џезот. Од областа на популарната музика има околу триста наслови како композитор - ''„Летај галебе“, „Кога те нема“, „Твоите очи сине“, „Синот божји“, „Тајно моја“, „Илузија“'' и многу други, и уште толку како аранжер на други автори. Бил еден од основачите на фестивалот за деца и млади „Си - до“ кој се одржуваше во Битола од 1991 до 2000 година. Бил уметнички директор на Интерфест Битола за популарна музика. Добитник е на бројни награди и признанија. Моментално е диригент на Бигбендот на МРТ, а на Факултетот за музичка уметност предава на отсекот за камерна музика - оркестар.
Беклемишева кула (Москва)

Беклемишевата кула (руски:''Беклемишевская башня'') е кула која се наоѓа во Кремљ, на Црвениот плоштад во Москва, Русија. Името на кулата потекнува од Иван Беклемишев, руски дипломат од времето на Иван III Василевич.
Кулата била изградена во 1487 година. Во текот на својата историја, таа имала повеќе намени. Најпрвин била изградена за заштита и одбрана на градот. Во 1707 година кулата одиграла голема улога во војната против Швеѓаните. Во текот на 1917 година, при зазимањето на власта во земјата од страна на Болшевиците, кулата била оштетена. По крајот на револуцијата, таа во 1920 година била повторно обновена. Како главен архитект бил избран И. Рилски.
Благовештенска кула (Москва)

Благовештенската кула (руски:''Благовещенская башня'') е кула која се наоѓа во Кремљ, на Црвениот плоштад во Москва, Русија. Кулата поточно се наоѓа помеѓу Водоснабдителната кула и Тајната кула, по должината на реката Москва. Нејзиното име произлегува од христијанската икона "Благовештение".
Најверојатно кулата била изградена во периодот од 1487-1488 година.
Боровитска кула (Москва)

Боровитската кула (руски:''Боровицкая башня'') е кула која се наоѓа во Кремљ, на Црвениот плоштад во Москва, Русија. Кулата е именувана по Боровитскиот плоштад.
Кулата била изградена во 1490 година, а како главен архитект бил избран Пјетро Антонио Солари, по наредба на Василиј III Московски. Во 1493 година кулата била опожарена. Во 1658 година, по наредба на царот Алексеј I од Русија, името на кулата било преименувано во ''Предченска кула'', но ова име никогаш не станало популарно сред народот. Во 1812 година кулата била оштетена од страна на француските војски при нивното повлекување. Во периодот од 1817-1819 година кулата била обновена од страна на архитектот Јосип Бов. Во 1935 година, Советите на нејзиниот врв поставиле ѕвезда. Така, заедно со неа, нејзината висина изнесувала 54,05 метри.
1 Наводи
en:List of Moscow Kremlin towers#Borovitskaya
es:Muralla y torres del Kremlin de Moscú#Del Pinar (Borovítskaya)
Прва Безимена кула

Првата Безимена кула (руски:''Боровицкая башня'') е кула која се наоѓа во Кремљ, на Црвениот плоштад во Москва, Русија.
Оваа кула е единствената од сите кули која била градена неколкупати. За првпат таа била изградена во 1480-тите години. Во 1547 година, кулата паднала за време на пожарот во Москва. Во текот на 16 век, кулата била повторно изградена. Во 1770 година кулата била затворена, поради реставрацијата на Големиот Кремљски дворец. Во 1812 година, кулата била целосно разрушена, по повлекувањето на француските војски од градот. Во периодот од 1816 до 1835 година, таа била обновена, а како главен архитект бил избран Осип Бове.
Список на планини во Нов Зеланд

Ова е список на највисоките 30 планини во Нов Зеланд подредени по височина
1 30 највисоки планини
30-те највисоки планини сите во склоп на Јужните Алпи, планински венец кој се смета за ‘рбетот на Јужниот Остров. Имињата на планините и нивните височини се преземени од државната служба ''Land Information New Zealand'' Високите, средните и ниските врвови на Куковата Планина не се наведени посебно. Исто така тука не се сметаат безимените врвови.
#Кукова Планина (Аораки) - 3754 м
#Тасманова Планина - 3497 м
#Демпиер - 3440 м
#Ванкувер - 3309 м
#Силберхорн - 3300 м
#Малт Брин - 3198 m
#Хиксова Планина - 3198 м
#Ленденфелд - 3194 м
#Греамова Планина - 3184 м
#Торесов Врв - 3160 м
#Сефтонова Планина - 3151 м
#Тајхелманова Планина - 3144 м
#Хастова Планина - 3114 м
#Ели де Бомон - 3109 м
#Ла Перуз - 3078 м
#Дагласов Врв - 3077 м
#Хајдингер - 3070 м
#Магелан - 3049 м
#Маласпина - 3042 м
#Минариња - 3040 м
#Маунт Аспајринг (Тититеја) - 3033 м
#Хамилтонова Планина - 3025 м
#Диксонова Планина - 3004 м
#Глејсиер Пик - 3002 м
#Чадли - 2966 м
#Хекелов Врв - 2965 м
#Дрејк - 2960 м
#Дарвинова Планина - 2952 м
#Егуил Руж - 2950 м
#Де Ла Беш - 2950 м
Втора Безимена кула

Втората Безимена кула (руски:''Вторая Безымянная башня'') е кула која се наоѓа во Кремљ, на Црвениот плоштад во Москва, Русија. Кулата се наоѓа по должината на реката Москва, а на нејзината источна страна се наоѓа Првата Безимена кула.
Кулата била изградена во 1480-тите години, а во текот на 1680 година реновирена. Како и другите кули, така и оваа, во 1771 година била затворена за време на реставрацијата на Големиот Кремљски дворец.
Висината на кулата е 30,2 метра.
Петрова кула (Москва)

Петровата кула (руски:''Петровская башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1480-тите години. Во 1770 година кулата била затворена, поради реставрацијата на Големиот Кремљски дворец. Во 1812 година, кулата била целосно разрушена, по повлекувањето на француските војски од градот. Во периодот од 1816-1835 година, таа била обновена, а како главен архитект би избран Јосип Бове.
Нејзината висина изнесува 27,15 метри.
Набатна кула (Москва)

Набатната кула (руски:''Набатная башня'') е кула која се наоѓа во Кремљ, на Црвениот плоштад во Москва, Русија, во близина на црквата Свети Василиј.
Кулата била изградена во 1495 години. Нејзината висина изнесува 38 метри.
Константино-Еленска кула

Константино-еленската кула (руски:''Константино-Еленинская башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1490 година, од страна на италијанскиот архитект Пјетро Антонио Солари. Денешното си име, кулата го добила во текот на 17 век. Самата кула била изградена со цел заштита на градот од надворешни напади. Во 1770 година кулата била затворена, поради реставрацијата на Големиот Кремљски дворец. Во 1812 година, кулата била целосно разрушена, по повлекувањето на француските војски од градот. Кулата била обновена во 1950 и 1970 година.
Висината на кулата е 36,8 метри.
Франц Лудвиг Фалечко-Нојбуршки

Франц Лудвиг Фалечко-Нојбуршки (|Franz Ludwig von Pfalz-Neuburg; - ) — германски епископ и архиепископ на неколку епархии и Голем мајстор на Тевтонскиот ред.
Роден е во Нојбург на Дунав син на Филип Вилхелм, изборен кнез на Пфалц и Елизабета Амалија Хесенско-Дармштатска.
Во 1683 г. станал архиепископ на Вроцлав по смртта на брат му, Волфганг Георг, кој требал да ја имаа оваа функција.
Во 1694 добил и други функции како Голем мајстор на Тевтонскиот ред и епископ на Вормс. Во 1716 станал архиепископ на Трир. Во Трир ги реорганизирал подрачјата на црковна надлежност и помогнал со обновата на римскиот мост и трирската катедрала. Во 1729 станал и архиепископ на Мајнц, а со тоа се откажал од службувањето во Трир бидејќи папата забранил да се спојуваат архиепископии. Во Мајнц, Франц Лудвиг започнал управни и правосудни реформи, како и изградбата на Тевтонското заповедништво (''Deutschhaus'').
Починал во Вроцлав (Бреслау) и закопан е во наменски изградена капела во Вроцлавската катедрала.
1 Грбови
Водоснабдителна кула (Москва)

Водовзводновска кула (руски:''Водовзводная башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1488 година од страна на италијанскиот архитект Антонио Фријазин. Кулата е позната и под називот Свибловска кула, кој назив пак доаѓа од аристократското семејство ''Свиблови'', кои живееле во непосредна близина на дворот. Во текот на својата историја, кулата на неколкупати била реновирана.
Во 1633 година, таа служела за пренос на вода од реката Москва кон Кремљ. Од овде, оваа кула денеска е позната како водоснабдителна кула. Во 1812 година, при повлекувањето на Наполеон Бонапарт од Москва, кулата била скоро целосно уништена. Во периодот од 1817-1819 година, кулата била повторно реставрирана од страна на архитектот Јосип Бов. Во 1937 година, на нејзиниот врв била поставена ѕвезда. Така, нејзината висина денеска е 61,25 метри, заедно со ѕвездата.
1 Галерија
2 Наводи
en:List of Moscow Kremlin towers#Vodovzvodnaya
Сенаторска кула (Москва)

Сенаторската кула (руски:''Сенатская башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1491 година од страна на италијанскиот архитект Пјетро Антонио Солари. Името кулата го добила според изградбата на Сенаторскиот дворец во 1787 година. Пред ова, кулата немала некое посебно име. Пред кулата се наоѓа Мавзолејот на Ленин.
Кулата е висока 34 метри.
Николска кула (Москва)

Николската кула (руски:''Никольская башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1491 година, од страна на италијанскиот архитект Пјетро Антонио Солари. Кулата е посветена на Свети Никола.
Во времето на Советскиот Сојуз, на нејзиниот врв била ставена комунистичка ѕвезда. Така, нејзината висина од 67,1 метри, денеска заедно со ѕвездата изнесува 70,4 метри.
1 Наводи
en:List of Moscow Kremlin towers#Nikolskaya
Царска кула (Москва)

Царската кула (руски:''Царская башня'') е кула која се наоѓа во Кремљ, на Црвениот плоштад во Москва, Русија.
Оваа е најмалата и најмладата кула која била изградена во 1680 година. Според некои, оваа градба не претставува кула, туку само камел темелник. Името на кулата доаѓа од една легенда според која, кога императорот Иван Грозни сакал да ја гледа церемонијата на Црвениот плоштад, тој се качувал под куполата на оваа кула. Па според ова, таа била наречена Царска кула.
Кулата е висока 16 метри.
1 Наводи
en:List of Moscow Kremlin towers#Tsarskaya
Московски уметнички театар

Московскиот уметнички театар (руски: ''Московский Художественный Академический Театр'') е руски театар специјализиран во театралниот натурализам. Бил основан во 1898 година од Константин Станиславски (уметнички директор) и Владимир Немирович Даншенко (административен директор) со единствена цел да се замени старомодното историско играње и режирањето со поедноставен и пореален стил. Театарот бил отворен со делото на Алексеј Толстој „Цар Фјодор Иванович“ (Царь Фёдор Иоаннович), а првиот голем успех го постигнал со делото на Антон Чехов „Галебот“ (Чайка). Покрај делата на Чехов, театарот поставил нови дела како на Максим Горки и Морис Матерлинк. Трупата на театарот со одушевување била примана на турнеите низ Европа и Америка во 1922 година и изврши влијание врз подоцнежниот развој на театарот низ целиот свет. Од 1939 година познат е како „Московски академски уметнички театар“ (Московский Художественный Академический Театр).
Дуња

Дуња — единствениот вид од родот Cydonia. Таа е дрво, високо од 4 до 6 м. Распространета е во Азија и Европа.
Во 2021 г. во Македонија се произведени 1 556 тони дуњи.
1 Дуњата како мотив во уметноста
* „Дуња“ — песна на македонскиот поет Блаже Конески од 1989 година.* „Дуњи“ — краток расказ на Оливера Ќорвезироска од 2021 година.
Црква „Св. Јоаким Осоговски“ - Јакимово

Свети Јоаким Осоговски претставува главната парохиска црква на Јакимовската парохија. Црквата се наоѓа во селото Јакимово во непосредна близина на Виница. Камен темелник за изградба е поставен на 1 август 1993 година, додека осветена е на 6 мај 2002 година. Иконите и фрескоживописот се дело на зографот Венко Цветков од Скопје. Патрониот празник на црквата се празнува на 29 август секоја година.
1 Галерија
Кремљски ѕидини

Кремљиските ѕидини претставуваат ѕидини кои се наоѓаат во Кремљ, на Црвениот плоштад во Москва, Русија. Главната функција на ѕидините во текот на историјата била одбрана на градот од надворешни напади.
Ѕидините започнале да бидат изградени во текот на 12 век, кога Москва била основана во 1147 година. Првиот ѕид бил готов во 1156 година, кој најверојатно се состоел од обична дрвена ограда со една одбранбена кула. Овој ѕид бил уништен од страна на монголската инвазија на Московскиот Кремљ. Ѕидините повторно биле изградени а на некои места обновени, во времето на Иван I Московски. Кога биле изградени овие ѕидини, се сметало дека никогаш нема да бидат пробиени. Ова било докажано на неколкупати, против надворешни напади како и против природни катастрофи.
И покрај тоа, Дмитриј Донски во 1367 година започнал повторна реконструкција на тврдината. Во 1382 година тврдината била повторно нападната од страна на Татарите, но не доживеала некои поголеми оштетувања. Во следните два века, тврдината станала најголемата во земјата. Во 15 век станало јасно дека тидините повторно ќе треба да бидат реновирани. Така, во периодот од 1485 и 1495 година, тврдината била во целост обновена, а како главни архитекти биле избрани италијанците Антионио Фријазин, Марко Фријазин, Пјетро Антонио Солари и Алексеј Фријазин. Новата тврдина била изградена на местото на старата. Некои бели камења на некои места сѐ уште може да се забележат. Во тоа време биле изградени и кулите на тврдината. Кулите се дваесет на број.
Ѕидините на тврдината биле обоени во бела боја, но по доаѓањето на Болшевиците на власт во земјата, било наредено ѕидините, заедно со кулите да бидат обоени во црвено, во 1918 година.
Троицка кула

Троицка кула (руски:''Троицкая башня'') е кула која се наоѓа во Кремљ, на Црвениот плоштад во Москва, Русија.
Кулата била изградена во 1495-1499 година од страна на италијанскиот архитект Алевиз Фријазин. Името на кулата е посветено на Света Троица, кое име го добила во 1658 година, по налог на царот Алексеј. Во текот на својата историја, кулата служела како азтвор, од 1585 до 1812 година, на неа имало прикачено часовник.
Висината на кулата изнесува 80 метри.
Средна арсенална кула (Москва)

Средната кула (руски:''Средняя башня'') е кула која се наоѓа во Кремљ, на Црвениот плоштад во Москва, Русија, по должината на Александровата градина.
Кулата била изградена во 1493 - 1495 година од страна на италијанскиот архитект Пјетро Антонио Солари.
1 Наводи
en:List of Moscow Kremlin towers#Middle Arsenalnaya
Аголна арсенална кула (Москва)

Аголната арсенална кула (|Угловая башня, ''Боровицкая башня'') е кула која се наоѓа во Кремљ, на Црвениот плоштад во Москва, Русија.
Оваа кула во текот низ историјата била една од најважните при одбрана на градот. Кулата била изградена во 1492 година од страна на италијанскиот архитект Пјетро Антонио Солари. Во кулата имало ископано бунар, кој служел во случај на опсада на тврдината. Денеска, кулата е висока 60 метри.
Искра Трпева

Искра Трпева Арсовска е позната македонска поп пејачка.
1 Животопис
Трпева е родена на 1 јануари 1973 година во Скопје. Таа е професор по соло пеење, професија што ја работи и денес. Мажена е за поранешниот македонски фудбалер Благоја Арсовски. Учествувала на повеќе македонски фестивали, а највеќе на МакФест. Таа е сопственик на познатото скопско кафуле „''By The Way''“.
2 Дискографија
Трпева својата естрадна кариера ја започнала со познатиот македонски композитор Кристијан Габровски во 1998 година, а песните од тој период се ''Допри ме, Штом падне мрак и Заврши се''. Трпева соработувала со Дарко Димитров и со Александар Митевски, од чија соработка произлегле сингловите ''Љубов (Срце),Странец, Зима''. Повторната соработка меѓу Трпева и Габроски всушност претставувало промена во нејзиниот музички стил – од поп-денс во поп-рок, од што произлегол и синглот ''Исти''.
Оклопна кула (Москва)

Оклопната кула (руски:''Оружейная башня'') е кула која се наоѓа во Кремљ, на Црвениот плоштад во Москва, Русија.
Оваа кула се наоѓа помеѓу Боровитската кула и Управителната кула, по должината на Александровата градина. Кулата була изградена во периодот од 1493-1495 година.
Кутафска кула (Москва)

Предмостната кула (руски:''Кутафья башня'') е кула која се наоѓа во Кремљ, во Москва, Русија.
Кулата била изградена во 1516 година, под раководство на италијанскиот архитект Алевиз Фријазин.. Кулата била изградена за заштита на градот од надворешни напади. Таа имала стратегиско значење при определена опсада на градот.
Кулата е висока 13.5 метри.
Командантска кула (Москва)

Командантската кула (руски:''Комендантская башня'') е кула која се наоѓа во Кремљ, на Црвениот плоштад во Москва, Русија.
Кулата се наоѓа на северозападната страна од ѕидините, по должината на Александровата градина. Кулата била изградена во текот на 1495 година, од страна на италијанскиот архитект Алевиз Фријазино.
1 Наводи
en:List of Moscow Kremlin towers#Komendantskaya
Дигитална претплатничка линија

Дигитална претплатничка линија, ДПЛ, (англ: DSL ''Digital Subscriber Line'') — фамилија на технологии која овозможува дигитална размена на податоци преку постоечките бакарни жици на локалната телефонска мрежа. Во телекомуникацискиот маркетинг, терминот ДПЛ (DSL) се сфаќа како асиметрична дигитална претплатничка линија (АДПЛ) која е најзастапената ДПЛ технологија. ДПЛ услугата се обезбедува истовремено со жичната телефонска услуга преку истата телефонска линија. Тоа е можно заради тоа што ДПЛ ги користи повисоките честотни опсези. Во просториите на корисникот се инсталира ДПЛ филтер на не-ДПЛ излезите за да се блокира интерференцијата од високите честоти и да се овозможи истовремено користење на говорната и ДПЛ услугата.
За воспоставување на ДПЛ линија потребен е ДПЛ модем. Брзината на преземање на податоци (''download'') се движи од 256 kbit/s до 100 Mbit/s во зависност од тоа каква e технологијата која се користи, одликите на линијата и нивото на понудената услуга. Кај асиметричниот начин на праќање и примање на податоци (АДПЛ) брзината на праќање (upload) е помала од брзината на преземање, додека кај симетричниот начин (SDSL) брзините се исти. Ако се зголемува оддалеченоста од централата нивото на сигналот по претплатничката линија опаѓа, така што корисникот кој се наоѓа подалеку од централата нема да ја има посакуваната брзина или во најлош случај ДПЛ нема да може да работи. Максималната оддалеченост на АДПЛ е 5,5 км.
1 Функционирање
1.1 Основна технологија
Телефоните се поврзани со телефонската централа преку локална јамка која физички претставува пар жици. Пред дигиталната ера, користењето на локалната јамка за нешто друго освен за пренос на говор, кој ги опфаќа аудио честотите од 300 до 3400 Hz (говорен опсег), воопшто не било разгледувано. Откако преносот постепено преминувал од аналоген во дигитален, свое место нашла идејата да се пренесуваат податоци преку локалната јамка (со користење на честоти над говорниот опсег), што конечно довело до ДПЛ.
1.2 Самостојна ДПЛ
Самостојната ДПЛ (англ. Naked DSL) е начин на обезбедување ДПЛ услуги без притоа истовремено да се обезбедува телефонска услуга. Ова се користи кога корисникот нема потреба од класична телефонска услуга бидејќи говорната услуга ја добива како додаток на ДПЛ услугата (вообичаено Говор преку Интернет протокол, ГпИП; англ. Voice over Internet Protocol, VoIP), или ја добива преку некоја друга мрежа (мобилна телефонија).
Даниела Илиевска

Даниела Илиевска ― македонска вајарка. Работи и како професор.
1 Животопис
Илиевска е родена во Ресен во 1983 година.. Средно образование завршила во ДСУПУ „Лазар Личеноски“ во Скопје, а дипломирала на ФЛУ, вајарски оддел, во класата на доцент Беди Ибрахим во 2007 година.
2 Изложби
Илиевска учествувала на неколку групни изложби и ликовни колонии и тоа:
*2006, Ресенска керамичка колонија
*2005, Скопје Чивте Амам изложба на студенти од 3 и 4 година вајарски оддел при ФЛУ
*2006, скопје, Сули АН „Звуците на Старата чаршија“
*2006, МНТ изложба на студенти при ФЛУ-Скопје
*2006, Ресен изложба на Керамичка колонија-Ресен во Дом на култура „Драги Тозија“
*2008, Ресен,36 изложба на Керамичка колонија Дом на култура „Драги Тозија“
*2008, Ресенска Керамичка колонија
*2008, Сликарска колонија Босна,Сребреник
*2009, Струга НУ Музеј Д-р Никола Незлобински-Во слава на земјата,водата,огнот,во слава на керамиката
*2010, Словенија на 5-та Интернационална колонија на керамичари
14. корпус во Кремљ

14. административен корпус е објект кој се наоѓа меѓу Фроловската кула и Кремљскиот сенат. Зградата била изградена во периодот од 1932-1934 година, на темелите од Чудовиот манастир и Манастирот на вознесението. Гклавен архитект на објектот бил Иван Рерберг.
Во почетокот, во оваа зграда било сместено воено училиште на Црвената армија, а во 1935 година истото било пшрефрлено во Лефортово. Во 1938 година, во зградата се преместил секретаријатот на Президиумот на Врховниот Совет на СССР. Денеска, градбата претставува управна зграда.
Боречки вештини

Боречки вештини или Борбени вештини се систем на кодифицирани вежби и традицији на борба. Сите борбени вештини имаат за цел, физички да победат друго лице, или за лична одбрана од физички закани.
Некои од боречките вештини преземаат голем дел од нивната теорија од систем на верување. Конкретно Будизмот се практикува во хармонија со другите, како шо се Хиндуизам, Даоизам, Конфуцијанство и Шинато, додека другите го следат кодот на честа. Боречките вештини се сметаат за уметност и знаност. Дел од вештините се претставуваат најчесто како борбен спорт а дел од нив се претставуваат како натпревар во форми, кои се составен дел во повеќето од борбените вештини, кои на поглед се како танец - плес.
Името ''боречки вештини'' произлегува од уметноста на војувањето (добиено од имињата: Марс / Арес во митологијата богот на војната) и доаѓа од XV век. Значењето се однесува на она што сега се познато како Европски историски боречки вештини, конкретно денес познато како историскио Мечување. Денес боречките вештини, најчесто се поврзуваат со азиските борбени стилови, а особено борбата против вештини, кои потекнуваат од Источна Азија. Терминот во наредна употреба, може да се однесува на секоја кодифицирана борба против системот, без оглед на потеклото. Учесник во боречки вештини, е познат како ''боречки уметник''. Боречките вештини потекнувале и се испополнувале во и од различни култури и различни времиња.
Данегелд

Данегелд е данок што се собирал во англосаксонската Англија со цел да се исплатат данските освојувачи за време на владеењето на Етелред II (978-1016). Терминот останал во употреба и во времето кога биле собирани даноците од страна на англонорманските кралеви во преиодот 9 век и 14 век.
Јустон Сквер (метро-станица)

Јустон Сквер (англ. ''Euston Square'') е лондонска метро-станица на аголот на Јустон Роуд (''Euston Road'') и Гоуер Стрит (''Gower Street''), во непосредна близина на Универзитетскиот колеџ. Станицата се наоѓа недалеку од Јустонската железничка станица, и низ неа поминуват подземните линии Кружна, Хамерсмит и Сити и Метрополска, помеѓу Грејт Портланд Стрит и Кингс Крос Сент Пенкрас. Припаѓа на Зона 1.
Станицата е отворена во 1863 г. под името „Гауер Стрит“ (''Gower Street''), а денешното име го добила во 1909 г. Од 2006 станицата има нов влез од јужната страна на Јустон Роуд. Има и влез преку подземен премин од северната страна на истоимената улица.
Метро-станиците Ворен Стрит и Јустон се на пешачко растојание од оваа станица.
1 Автобуски врски
До станицата одат следниве лондонски автобуски линии: 10, 14, 18, 24, 27, 29, 30, 73, 88, 134, 205, 390, како и ноќните линии N5, N18, N20, N29, N73 и N279.
2 Галерија
Кремљски сенат

Кремљскиот сенат (руски: ''Сенатский дворец'') е објект кој се наоѓа во Московскиот кремљ. Градбата била нарачена по налог на руската императорка Катерина II Руска, а како главен дизајнер бил избран Матвеј Казаков. Изградбата на објектот траела од 1776 до 1787 година. Во оваа неокласична зграда првично бил сместен рускиот сенат, кое во времето на Царска Русија била највисока законодавна установа. Денеска, овде се наоѓа претседателската администрација.
Зградата била замислена да служи на царското семејство, при престој на кралицата во градот. Во текот на своето постоење, од оваа зграда управувале голем број на руски владетели. По зазимањето на власта од страна на Болшевиците, овде била сместена канцеларијата на Ленин, а подоцна ова станала зградата во која се наоѓал Советот на министри на СССР. Денеска, овој дворец претставува работна просторија на претедателот на Руската федерација.
Резиденцијата на претседателот се состои од работна просторија и од претставителна просторија. Работната просторија го опфаќа просторот на дел од претседателскиот кабинет, каканцелариите на неговите најблиски соработници, салите за состаноци на Советот за безбедност.
Сенаторската палата бил најголемиот проект на архитектот Казаков. Според неговата идеја, та требало да претставува односно да ги симболизира идеите на граѓаните, законот и правдата во земјата. Палатата има облик на триаголник. Се наоѓа кај поранешниот Чудов манастир и Кремљскиот арсенал.
Во текот на француското повлекувања од просторите, објектот доживеал одредени оштетувања. Во 1856 година целиот комплекс бил подложен на реновирање. На врвот на куполата во 1917 година била додадена црвената ѕвезда и знамето на СССР.
На 25 декември 1991 година, знамето на СССР било променето со знамето на Руската федерација.
Мирослав Грчев

Мирослав Грчев (1955, Скопје) — македонски архитект, графички дизајнер и карикатурист. Грчев е познат по тоа што го дизајнирал државното знаме на Македонија од 1995 година, и најпознатиот македонски национален грб, кој воедно бил предлог грб на Македонија.
1 Поврзано
*Знаме на Македонија
*Грб на Македонија
Дванаесет аџиски приказни

Дванаесет аџиски приказни (|Doce cuentos peregrinos) е збирка раскази од колумбискиот писател Габриел Гарсија Маркес.
Расказите во оваа книга биле напишани во 1970-те и 1980-те, а објавени во 1992.
Дванаесетте раскази се:
* Среќен пат, господине претседателе ''(Buen viaje, señor presidente)''* Светица ''(La santa)''* Лет со заспаната убавица ''(El avión de la bella durmiente)''* Ги изнајмувам своите соништа ''(Me alquilo para soñar)''* „Дојдов само да телефонирам“ ''(Solo vine a hablar por teléfono)''* Августовски сеништа ''(Espantos de август)''* Марија дос Празерес ''(Maria dos Prazeres)''* Седумнаесетмина отруени Англичани ''(Diecisiete ingleses envenenados)''* Трамонтана ''(Tramontana)''* Среќното лето на госпоѓа Форбес ''(El verano feliz de la señora Forbes)''* Светлото е како вода ''(La luz es como el agua)''* Трага од твојата крв во снегот ''(El rastro de tu sangre en la nieve)''
Отец Дамјан

Отец Дамјан (вистинско име Жозеф де Вестер) (3 јануари 1849 - 15 април 1889) бил белгиски свештеник.
Роден е во Тремело, Белгија, а починал во Молока на Хаваи. По обуката во колеџот на грофот Брен, во 1858 година се приклучил кон Друштвото на светите срца на Исус и на Марија. Во 1863 година заминал во мисија на Хаваите во Сендвич, каде што во 1864 година го дал заветот за свештеник. Во 1873 година волонтирал во раководењето со колонијата на заболени од лепра сместена на островот Молока. Таму служел и како доктор и како свештено лице притоа трудејќи се да ги подобри тамошните услови за живеење, а истовремено се заложил и за изградбата на два дома за сираци. И самиот добивајќи лепра во 1884 година, одбил да го напушти своето работно место, а пет години подоцна починал.
Ричард Хенри Дана

Ричард Хенри Дана (1 август 1815-6 јануари 1882) бил американски писател и адвокат.
1 Животопис
Тој е роден на 1 август 1882 во Кембриџ, Масачусетс, САД. Поради слабиот вид решил да го напушти колеџот Харвард, а потоа испловил како обичен морнар; по заздравувањето повторно се вратил и станал адвокат. Бил запомнет по своето автобиографско дело, ''„Две години пред катарката“'' (Two years before Mast) (1840) каде што зборува за маките на морнарите. ''„Пријателот на морепловците“'' (The Seaman's Friend) (1841) прераснала во авторитативен прирачник во врска со легалните права и обврски на морнарите. Исто така, тој бил автор на учебното издание на Витоновите основи за меѓународното право (1866) давајќи бесплатна правна помош за робовите-бегалци. Ја извршувал функцијата на државен адвокат за територијата на Масачусетс.
Метеорски дожд

Метеорски дожд — небесен настан во кој зрачењето на голем број метеори се набљудува од една точка на небото. Овие метеори се предизвикани од струите на вселенските остатоци наречени ''метеороиди'', кои влегуваат во Земјината атмосфера со екстремно големи брзини на паралелни траектории.
Повеќето метеори се помали од зрно песок, така што скоро сите од нив ќе се распаднат и никогаш нема да ја погодат површината на Земјата. Интензивни или невообичаени метеорски дождови се познати како ''метеорски испади'' или ''метеорски бури'' кои можат да содржат повеќе од 1000 метеори на час.
Езеро Мањара (национален парк)

Националниот парк „Езеро Мањара“ (Свахили: ''Hifadhi ya Ziwa Manyara'', англиски: ''Lake Manyara National Park'') е национален парк во регионот Аруша, Танзанија. Најголемиот дел од површината на паркот е теснец сместен помеѓу ѕидиштето на јазот Грегори на запад и езерото Мањара на исток. Паркот е познат по своите фламинга.
1 Поврзано
* Мањара (езеро)
Атмосферски притисок

Атмосферски притисок — притисокот на Земјината атмосфера. Тој е притисокот кој го врши воздухот со неговата тежина, како сила врз единица површина на Земјата
Во повеќето околности атмосферскиот притисок е тесно приближен со хидростатичниот притисок предизвикан од тежината на воздухот над мерната точка. Бидејќи зголемувањето на елевацијата се зголемува, има помала атмосферска маса, така што атмосферскиот притисок се намалува со зголемување на височината. Притисок мерки сила по единица површина, со SI-единици на паскали (1 паскал = 1 њутн по квадратен метар, 1 N/м<sup>2</sup>). Во просек, колона од воздух со површина од 1 квадратен сантиметар (см<sup>2</sup>), мерена од средното(просечно) ниво на море до врвот на атмосферата на Земјата, има маса од околу 1,03 килограми и врши сила или „тежина“ од околу 10,1 њутни или 2,37 lbf, што резултира со притисок на ниво на море од околу 10,1 N/см<sup>2</sup> или 101 kN/м<sup>2</sup> (101 килопаскали, kPa). Колона со воздух со пресек од 1 во 2 (6,45 см<sup>2</sup>) ќе има маса од околу 6,65 кг и тежина од околу 65,4 N или 14,7 lbf , што резултира со притисок од 10,1 N/см<sup>2</sup> или 14,7 lbf/in<sup>2</sup> .
0.0.1 Механизам
Атмосферскиот притисок е предизвикан од гравитациската привлечност на планетата врз атмосферските гасови над површината и е функција на масата на планетата, полупречникот на површината и количината на гас и неговата вертикална дистрибуција во атмосферата. Изменет е со планетарната ротација и локалните ефекти како што се брзината на ветерот, варијациите на густината поради температурата и варијациите во составот.
0.0.2 Локални варијации
Атмосферскиот притисок варира на Земјата, и овие промени се важни во проучувањето на времето и климата . Види систем за притисок за ефектите на варијациите на притисокот на воздухот од времето.
Атмосферскиот притисок покажува дневен или полуциклус (двапати дневно) циклус предизвикан од глобалните атмосферски плимата . Овој ефект е најсилен во тропските зони, со амплитуда од неколку милибари и скоро нула во поларните области. Овие варијации имаат два надредени циклуси, кружен (24 ч) циклус и полуциркаден (12 ч) циклус.
(планета)|Земјата.
Грејт Портланд Стрит (метро-станица)

Грејт Портланд Стрит (англ. ''Great Portland Street'') е лондонска метро-станица близу Риџентс Парк. Се наоѓа помеѓу станиците и на линиите Хамерсмит и Сити, Кружна и Метрополска. Припаѓа на Зона 1.
Оваа станица била дел од првата подземна железница во светот - Метрополската железница, а сообраќајот се одвивал на потегот помеѓу „Бишопс Роуд“ (''Bishop's Road''), (денешна станица ) на линијата Хамерсмит и Сити и „Фарингдон Стрит“ (''Farringdon Street''), (близу денешната станица ). Отворена е на 10 јануари 1863 под името „Портланд Роуд“ (''Portland Road''), а денешното име го добила на 1 март 1917.
Локални знаменитости се Риџентс Парк и Поштенската кула. Мошне близу е станицата Риџентс Парк на линијата Бејкерлу.
Спроти станицата се наоѓа Меѓународниот студентски дом, а недалеку од ова е Харли Стрит, позната како улица на докторите и хирурзите.
Станицата се наоѓа на пешачко растојание од метро-станиците и .
1 Автобуски врски
До станицата одат следниве лондонски автобуски линии: 18, 27, 30, 88, 205, 453, C2, 113, 139, 189, како и ноќната линија N18.
2 Галерија
Забавен дворец (Москва)

Забавниот дворец (руски: ''Потешный дворец'') е објект кој се наоѓа во Московскиот кремљ, помеѓу Управителната кула и Троицка кула.
Оваа зграда била изградена во 1652 година, а била во сопственост на Иљја Данилович Милославски , кој бил татко на Марија Милославскаја, сопруга на Алексеј I Руски. По неговата смрт во 1669, објектот преминал во сопственост на државата. Во следните години, тој се користел како театар, исклучиво за царските потреби. Од 1679, кога се населиле членовите на кралското семејство, палатата била проширена и делумно изградена. Во времето на Петар Велики, во зградата се наоѓала канцеларијата на московскиот началник.
Палатата за последен пат била обновена во 2002-2004 година.
Кремљски арсенал

Кремаљскиот арсенал (руски: ''Арсенал Московского Кремля'') претставува двокатна зграда која се наоѓа во северниот дел на Московскиот Кремљ, и во која е сместен Кремаљскиот полк. Овој објект се наоѓа помеѓу Троицката кула и Николаевата кула.
Изградбата на објектот започнала во 1702 година по наредба на Петар I, и траела до 1736 година, и главно била користена како воен магазин. Во времето на инвазијата на француските војски предводени од страна на Наполеон Бонапарт, зградата била во голема мера уништена. Во периодот од 1816 до 1828 година, зградата била повторно обновена, во неокласичен стил. Како главни архитекти биле избрани М. Чоглоков, Д. Иванов и Х. Конрад.
Во тој период служела и како музеј кој бил посветен за победата на земјата против Наполеон. Во овој музеј се наоѓаат голем број на топови кои по потекло се од најразлични европски земји. Во 1960 година, руските топови од 16 век и 17 век биле прикачени на јужниот дел од зградата.
Висината на зградата е 30 метри.
Градоначалник на Окленд

Градоначалникот на Окленд (англ. ''Mayor of Auckland'') е директно-избран Советот на Окленд, управниот орган на градот Окленд, Нов Зеланд.
Оваа функција е создадена на 9 октомври 2010 г. со создавањето на новиот Совет на Окленд, со кој се заменети седумте дотогашни совети на градот, како и Регионалниот совет на Окленд. Пред 2010 г. звањето „Градоначалник на Окленд“ му припаѓало на градоначалникот на тогашниот Град Окленд.
Моментален градоначалник е Лен Браун, претходен градоначалник на областа („град“) Манукау.
1 Список на градоначалници
, Име, Стапил, Напуштил
1, Лен Браун
Нем филм

Нем филм претставува филмска снимка која не содржи звучен запис. Јавното изведување на овие филмови е речиси секогаш проследено со музика. Немиот филм е настанат кон крајот на XIX век во Западна Европа и САД.
Технологијата на снимање и репродукција на звукот настанала пред настанокот на првиот нем филм, но сè до 1920 година не постоеле погодни методи на синхронизација на визуелните и аудитивните записи на филмската трака.
Затоа, заедно со некои експериментални исклучоци, сите дотогаш снимени филмови биле неми. Овој период е познат како ера на немиот филм, која завршува во 1927 година, кога е направен и прикажан првиот комерцијално дистрибуиран звучен филм, Џез пејачот.